North Platte River

North Platte kan også sikte til en by i Nebraska.

North Platte (arapaho: Bei'i'iiniicie) er den største tilløpselv til elven Platte River. Den er omtrent 1152 km lang, medregnet dens mange kurver.U.S. Geological Survey. National Hydrography Dataset high-resolution flowline data. The National Map  I en rett linje strømmer elven omtrent den 890 km langs kursen gjennom de amerikanske delstatene Colorado, Wyoming og Nebraska. Avvanningsområdet er på 80.031 km². 

Utspringet på elven er i hovedsak hele Jackson County i Colorado, hvis grenser er det kontinentale skillet i vest og sør og fjelltoppene i øst — den nordlige grensen er grensen til delstaten Wyoming. Den robuste fjellkjeden Rocky Mountains rundt Jackson County har minst tolv topper over 3400 m i høyden. Fra Jackson County renner elven nordover omtrent 320 km ut av Routt National Forest and North Park nær det som nå er Walden i Colorado til Casper i Wyoming. Kort tid etter å ha passert Casper, svinger elven mot øst-sørøst og renner omtrent 560 km til byen North Platte i Nebraska.

North Platte og South Platte River går sammen for å danne Platte River i det vestlige Nebraska nær byen North Platte i Nebraska. Platte-elven renner til Missouri-elven, som slutter seg til Mississippi-elven for å renne ut i Mexicogolfen. Elven gir den viktigste dreneringsveien for det nordlige Colorado, østlige Wyoming og vestlige Nebraska. Den er kun farbar over det meste av lengden ved høyt vann med kanoer, kajakker og rafting med gummiflåter.

 Historie som emigrantspor vestover 
Dreneringen av North Platte River har vært en viktig rute vestover i den vestlige utvidelsen av USA. For å få de to essensielle, vann og gress, fulgte nybyggernes emigrasjonsrutene nesten alltid elvedaler over det nordamerikanske kontinentet for de reisendes trykkdyr. Disse rutene strekker seg fra Missouri River, Platte River og North Platte River over Nebraska og deler av Wyoming og videre til dens sammenløp med Sweetwater River. Omtrent 80 km bortenfor det som nå er Casper i Wyoming, forlot de viktigste emigrasjonsrutene North Platte-dalen og fulgte Sweetwater River-dalen og andre elvedaler videre vestover. «North Platte between Casper, WY and Pathfinder Reservoir» (PDF). Arkivert fra originalen 2. november 2011

På 1800-tallet førte flere vogntog med nybygger vestover langs North Platte River, blant andre Oregon Trail (1843–1869), California Trail (1843–1869), Mormon Trail (1847–1869) og et langt stykke på vei Bozeman Trail (1863–68). Disse opphørte etter at den transamerikanske jernbanen ferdigstilt i 1869 ble ført langs en sørligere rute. 

I dag går Highway U.S. Route 26 langs elvens nedre strekning.

 Bilder 

 Referanser 

 Eksterne lenker 

 Bureau of Land Management: North Platte River
 Overland Trail: North Platte Crossing  

Kategori:Elver i Colorado  
Kategori:Elver i Wyoming
Kategori:Elver i Nebraska
Kategori:Rocky Mountains
Kategori:Mississippis vassdragsområde